turjo4nis/wikipedia-bn-dump-20250701 huggingface dataset:
জাগো হুয়া সাভেরা

জাগো হুয়া সাভেরা আখতার জং কারদার পরিচালিত ১৯৫৯ সালের পাকিস্তানি চলচ্চিত্র। মানিক বন্দ্যোপাধ্যায় রচিত ১৯৩৬ সালের পদ্মা নদীর মাঝি উপন্যাস অবলম্বনে ছবিটির চিত্রনাট্য রচনা করেছেন ফয়েজ আহমেদ ফয়েজ। এতে প্রধান চরিত্রে অভিনয় করেছেন আনিস, তৃপ্তি মিত্র, কাজী খালেক, জুরাইন লক্ষ্মী, ও মীনা লতিফ।

চলচ্চিত্রটি ১৯৫৯ সালের ৮ মে পাকিস্তানে মুক্তি পায়। ছবিটি সেরা বিদেশী ভাষার চলচ্চিত্র হিসেবে একাডেমি পুরস্কারের জন্য পাকিস্তানি নিবেদন হিসেবে জমা দেওয়া হয়, কিন্তু মনোনীত হয় নি। ছবিটি ১ম মস্কো আন্তর্জাতিক চলচ্চিত্র উৎসব থেকে স্বর্ণ পদক অর্জন করে।

কুশীলব
 আনিস - কাসিম
 তৃপ্তি মিত্র - মালা
 কাজী খালেক - লাল মিয়া
 জুরাইন লক্ষ্মী - বড় মিয়া
 মীনা লতিফ - গঞ্জো

নির্মাণ
জাগো হুয়া সাভেরা চলচ্চিত্রটি তৎকালীন অবিভক্ত পাকিস্তানে (বর্তমান স্বাধীন পাকিস্তান ও বাংলাদেশ) নির্মিত হয়। ছবিটি তৎকালীন পূর্ব পাকিস্তানের ঢাকায় পূর্ব পাকিস্তান চলচ্চিত্র উন্নয়ন কর্পোরেশনে নির্মিত হয় এবং পরিচালনা করেন তৎকালীন পশ্চিম পাকিস্তানের লাহোরের পরিচালক আখতার জং কারদার। ছবিটি উর্দু ভাষায় নির্মিত হয়, যা তখন পশ্চিম পাকিস্তানের জনগণের ভাষা ছিল। কারদার তার সহকারী পরিচালক হিসেবে নির্বাচন করেন পূর্ব পাকিস্তান থেকে জহির রায়হানকে।

চলচ্চিত্রটি মানিক বন্দ্যোপাধ্যায় রচিত ১৯৩৬ সালের পদ্মা নদীর মাঝি উপন্যাস অবলম্বনে নির্মিত হয়। কারদার ছবিটির নির্মাণ কাজ শুরু করেন ১৯৫৮ সালে। তখন পাকিস্তানের রাজনীতির পট পরিবর্তন হতে শুরু করে। ছবিটি সাদাকালোয় ধারণ করা হয়। শুটিং হয় মানিকগঞ্জের কাছে মেঘনা নদীর পাড়ে।

সঙ্গীত
জাগো হুয়া সাভেরা চলচ্চিত্রের সঙ্গীত পরিচালনা করেছেন তিমির বরণ। গীত রচনা করেছেন ফয়েজ আহমেদ ফয়েজ।

মুক্তি
চলচ্চিত্রটি মুক্তির তিনদিন পূর্বে পাকিস্তানের নতুন সরকার (আইয়ুব খানের অধীনে) তা বন্ধের নির্দেশ দেন। চিত্রনাট্যকার ফয়েজ আহমেদ ফয়েজ পরবর্তীতে তার সমাজতান্ত্রিক মতাদর্শের কারণে জেলে যান। অভিনেত্রী তৃপ্তি মিত্র এবং তার স্বামী শম্ভু মিত্রও বাম-ঘরানার রাজনীতির সাথে জড়িত ছিলেন, এবং ১৯৪০ এর দশকে বামপন্থি ইন্ডিয়ান পিপল্‌স থিয়েটার অ্যাসোসিয়েশনের সদস্য ছিলেন। ছবিটি লন্ডনে প্রিমিয়ার হলে যুক্তরাজ্যে নিযুক্ত পাকিস্তানি হাই কমিশনার পাকিস্তান সরকারের নিষেধাজ্ঞা অমান্য করে ছবির প্রদর্শনীতে অংশগ্রহণ করেন।

ছবিটি ১৯৫৯ সালে ১ম মস্কো আন্তর্জাতিক চলচ্চিত্র উৎসবে প্রদর্শিত হয় এবং স্বর্ণ পদক লাভ করে।

তথ্যসূত্র

বহিঃসংযোগ
 

উর্দু ভাষার চলচ্চিত্র
১৯৫৯-এর চলচ্চিত্র
১৯৫০-এর দশকের নাট্য চলচ্চিত্র
পাকিস্তানি চলচ্চিত্র
পাকিস্তানি সাদাকালো চলচ্চিত্র
আখতার জং কারদার পরিচালিত চলচ্চিত্র
পাকিস্তানি নাট্য চলচ্চিত্র
মাটির পাহাড়

মাটির পাহাড় মহিউদ্দিন পরিচালিত ১৯৫৯ সালের বাংলাদেশী নাট্য চলচ্চিত্র। ছবিটির কাহিনী, চিত্রনাট্য ও সংলাপ লিখেছেন সৈয়দ শামসুল হক। এটি তৎকালীন পূর্ব পাকিস্তান চলচ্চিত্র উন্নয়ন কর্পোরেশন থেকে নির্মিত প্রথম চারটি চলচ্চিত্রের একটি। ছবিটি প্রযোজনা করেছেন সৈয়দ মোহাম্মদ পারভেজ এবং পরিবেশিত হয় স্টার ফিল্ম ডিস্টিবিউটর্সের ব্যানারে। এতে প্রধান চরিত্রে অভিনয় করেছেন কাফি খান, সুলতানা জামান, সুমিতা দেবী ও আনিস।

চলচ্চিত্রটি ১৯৫৯ সালের ২৮ আগস্ট পূর্ব পাকিস্তানে মুক্তি পায়।

কুশীলব
 কাফি খান
 সুলতানা জামান
 সুমিতা দেবী
 আনিস

নির্মাণ
শেখ মুজিবুর রহমান বাংলা চলচ্চিত্রের উন্নয়নের লক্ষ্যে ১৯৫৭ সালের ৩ এপ্রিল প্রাদেশিক আইন পরিষদে পূর্ব পাকিস্তান চলচ্চিত্র উন্নয়ন সংস্থা বিল উত্থাপন করেন। এই বিল পাশ হলে ঢাকায় চলচ্চিত্র উন্নয়ন সংস্থা প্রতিষ্ঠিত হয়। এই সংস্থা থেকে প্রথম যে চারটি চলচ্চিত্র নির্মাণের উদ্যোগ নেওয়া হয় তাদের মধ্যে এটি একটি। এই ছবির পোস্টারের নকশা করেন সুভাষ দত্ত।

সঙ্গীত
মাটির পাহাড় চলচ্চিত্রের সঙ্গীত পরিচালনা করেছেন সমর দাস।

আরও দেখুন
 ১৯৫৯ সালের বাংলাদেশী চলচ্চিত্রের তালিকা

তথ্যসূত্র

বহিঃসংযোগ
 

বাংলা ভাষার চলচ্চিত্র
১৯৫৯-এর চলচ্চিত্র
১৯৫০-এর দশকের নাট্য চলচ্চিত্র
বাংলাদেশী চলচ্চিত্র
বাংলাদেশী নাট্য চলচ্চিত্র
পাকিস্তানি চলচ্চিত্র
পাকিস্তানি নাট্য চলচ্চিত্র
১৯৫০-এর দশকের বাংলা ভাষার চলচ্চিত্র
বাংলা ভাষার পাকিস্তানি চলচ্চিত্র
দি উসোস

দি উসোস হলো একটি পেশাদার কুস্তি দল। যা দুই যমজ ভাই জেই উসো এবং জিমি উসোর সমন্বয়ে গঠিত। (জন্ম: আগস্ট ২২, ১৯৮৫)। তারা বর্তমানে ডাব্লিউডাব্লিউই র সাথে সংযুক্ত রয়েছেন। বর্তমানে জেই উসো ডাব্লিউডাব্লিউই র এবং জিমি উসো ডাব্লিউডাব্লিউই স্ম্যাকডাউন ব্র্যান্ডে কুস্তি করেন। তারা তিনবারের বারের ডাব্লিউডাব্লিউই র ট্যাগ টিম চ্যাম্পিয়ন এবং পাঁচবারের ডাব্লিউডাব্লিউই স্ম্যাকডাউন ট্যাগ টিম চ্যাম্পিয়ন ছিলেন। তারা 622 দিনে WWE ইতিহাসে দীর্ঘতম পুরুষ ট্যাগ টিম চ্যাম্পিয়নশিপের রাজত্বের রেকর্ড গড়েন। তারা সামোয়ান কুস্তিগীরদের বিখ্যাত আনোয়াই পরিবারের সদস্য। ডাব্লিউডাব্লিউই  সামারস্ল্যাম ২০২৩ এ দি উসোস এর ভাঙন ঘটে।

তথ্যসূত্র

বহিঃসংযোগ

 
 
 
 
 
 

জীবিত ব্যক্তি
১৯৮৫-এ জন্ম
মার্কিন পুরুষ পেশাদার কুস্তিগির
যমজ ক্রীড়াবিদ
ডাব্লিউডাব্লিউইর দল
ক্যালিফোর্নিয়ার পেশাদার কুস্তিগির
কফি কিংস্টন

কফি নাহাজে সার্কোডি-মেনসাহ (জন্ম: আগস্ট ১৪, ১৯৮১) হলেন ঘানা-মার্কিন পেশাদার কুস্তিগির। তিনি বর্তমান ডাব্লিউডাব্লিউই প্রথম আফ্রিকান চ্যাম্পিয়ন এবং, যেখানে তিনি ডাব্লিউডাব্লিউই র ব্র্যান্ডে কফি কিংস্টন নামে কুস্তি করেন। তিনি বর্তমানে দ্য নিউ ডে এর সদস্য, যেখানে তার সাথে রয়েছেন বিগ ই এবং জেভিয়ের উডস।

ডাব্লিউডাব্লিউইতে অভিষেকের পর থেকে, কিংস্টন সর্বমোট ১২টি চ্যাম্পিয়নশিপ জয়লাভ করেছেন। তিনি ৪ বার ডাব্লিউডাব্লিউই আন্তঃমহাদেশীয় চ্যাম্পিয়নশিপ, ৩ বার ডাব্লিউডাব্লিউই মার্কিন যুক্তরাষ্ট্র চ্যাম্পিয়নশিপ, রেকর্ড ৪ বার ডাব্লিউডাব্লিউই ট্যাগ টিম চ্যাম্পিয়নশিপ (১ বার এভান বোর্নের সাথে, ১ বার আর-ট্রুথের সাথে এবং ২ বার বিগ ই ও জেভিয়ের উডসের সাথে) এবং ১ বার ওয়ার্ল্ড ট্যাগ টিম চ্যাম্পিয়নশিপ (সিএম পাঙ্কের সাথে)। টিন তার ডাব্লিউডাব্লিউই ট্যাগ টিম চ্যাম্পিয়নশিপের দ্বিতীয় রাজত্বে দ্য নিউ ডের সদস্য হিসেবে ডাব্লিউডাব্লিউই সবচেয়ে বেশি দিন রাজত্ব করা ট্যাগ টিম চ্যাম্পিয়নে পরিণত হন। তিনি রয়্যাল রাম্বলের ব্যাটেল রয়ালে তার নিষ্কাশনের উদ্ভাবনী উপায়ের জন্য অধিক পরিচিত।

চ্যাম্পিয়নশিপ ও অর্জন 

 প্রো রেসলিং ইলাস্ট্রেটেড
 বর্ষসেরা ট্যাগ টিম (২০১২)–আর-ট্রুথের সাথে
 বর্ষসেরা ট্যাগ টিম (২০১৫, ২০১৬)–বিগ ই ও জেভিয়ের উডসের সাথে
 ২০১৯ সালে সেরা ৫০০ জন একক কুস্তিগিরের মধ্যে চতুর্থ।
 ওয়ার্ল্ড রেসলিং এন্টারটেইনমেন্ট/ডাব্লিউডাব্লিউই
 ডাব্লিউডাব্লিউই চ্যাম্পিয়নশিপ (১ বার)
 ডাব্লিউডাব্লিউই আন্তঃমহাদেশীয় চ্যাম্পিয়নশিপ (৪ বার)
 ডাব্লিউডাব্লিউই মার্কিন যুক্তরাষ্ট্র চ্যাম্পিয়নশিপ (৩ বার)
 ডাব্লিউডাব্লিউই র ট্যাগ টিম চ্যাম্পিয়নশিপ (৫ বার, বর্তমান)–এভান বোর্ন (১), আর-ট্রুথ (১), বিগ ই ও জেভিয়ের উডস (২) এবং জেভিয়ের উডস (১, বর্তমান)-এর সাথে
 ডাব্লিউডাব্লিউই স্ম্যাকডাউন ট্যাগ টিম চ্যাম্পিয়নশিপ (৭ বার)–বিগ ই ও জেভিয়ের উডস (৬ বার) এবং জেভিয়ের উডস (১)-এর সাথে
 ওয়ার্ল্ড ট্যাগ টিম চ্যাম্পিয়নশিপ (১ বার)–সিএম পাঙ্কের সাথে
 বর্ষসেরা ম্যাচ (২০১৯) 
 ৩০ তম ট্রিপল ক্রাউন চ্যাম্পিয়ন
 ডাব্লিউডাব্লিউই আন্তঃমহাদেশীয় চ্যাম্পিয়নশিপ টুর্নামেন্ট (২০১০)
 ডাব্লিউডাব্লিউই স্ম্যাকডাউন ট্যাগ টিম চ্যাম্পিয়নশিপ টুর্নামেন্ট (২০১৮)–বিগ ই এবং জেভিয়ের উডসের সাথে

তথ্যসূত্র

বহিঃসংযোগ 

 
 
 
 

জীবিত ব্যক্তি
১৯৮১-এ জন্ম
মার্কিন পুরুষ পেশাদার কুস্তিগির
ডাব্লিউডাব্লিউএফ/ডাব্লিউডাব্লিউই ওয়ার্ল্ড হেভিওয়েট চ্যাম্পিয়ন
ডাব্লিউডাব্লিউএফ/ডাব্লিউডাব্লিউই ইন্টারকন্টিনেন্টাল চ্যাম্পিয়ন
এনডাব্লিউএ/ডাব্লিউসিডাব্লিউ/ডাব্লিউডাব্লিউই ইউনাইটেড স্টেটস হেভিওয়েট চ্যাম্পিয়ন
ফ্লোরিডার পেশাদার কুস্তিগির
২১শ শতাব্দীর পেশাদার কুস্তিগির
আফ্রিকান-মার্কিন পুরুষ পেশাদার কুস্তিগির
প্রবাসী পেশাদার কুস্তিগির
ম্যাসাচুসেট্‌সের পেশাদার কুস্তিগির
এনএক্সটি ট্যাগ টিম চ্যাম্পিয়ন
ডাব্লিউডাব্লিউই ওয়ার্ল্ড ট্যাগ টিম চ্যাম্পিয়ন
ডাব্লিউডাব্লিউইর গ্র্যান্ড স্ল্যাম চ্যাম্পিয়ন
ডাব্লিউডাব্লিউই স্ম্যাকডাউন ট্যাগ টিম চ্যাম্পিয়ন
ডাব্লিউডাব্লিউই কুস্তিগীর
ঘরে-বাইরে (উপন্যাস)

ঘরে-বাইরে (১৯১৬) রবীন্দ্রনাথ ঠাকুর রচিত একটি উপন্যাস। এটি চলিত ভাষায় লেখা রবীন্দ্রনাথের প্রথম উপন্যাস। উপন্যাসটি ১৯১৬ সালে সবুজপত্র পত্রিকায় প্রকাশিত হয়। স্বদেশী আন্দোলনের পটভূমিকায় রচিত এই উপন্যাসে একদিকে আছে জাতিপ্রেম ও সংকীর্ণ স্বাদেশিকতার সমালোচনা, অন্যদিকে আছে সমাজ ও প্রথা দ্বারা নিয়ন্ত্রিত নারী পুরুষের সম্পর্ক; বিশেষত পরস্পরের আকর্ষণ-বিকর্ষণের বিশ্লেষণ। 

ঘরে-বাইরে রবীন্দ্রনাথ ঠাকুর রচিত একটি রাজনৈতিক উপন্যাস। বঙ্গভঙ্গ আন্দোলনের পটভূমিতে রচিত এই উপন্যাসের প্রকাশকাল ১৯১৬। ১৯৮৪ সালে প্রখ্যাত ভারতীয় চিত্রপরিচালক সত্যজিৎ রায় এই উপন্যাসটি চলচ্চিত্রায়িত করেন।

বিষয়বস্তু
স্বামী নিখিলেশের প্রতি অনুরাগ সত্ত্বেও এই কাহিনীর নায়িকা বিমলা বিপ্লবী সন্দীপের দ্বারা তীব্রভাবে আকর্ষিত। একদিকে বাইরে জাতীয় আন্দোলনের উত্তেজনা অন্যদিকে তিনটি মানুষের জীবনে টানাপোড়ন - রাজনীতি ও ব্যক্তিগত জীবনের দ্বন্দ্ব এই দুই মিলে উপন্যাস।

তথ্যসূত্র

সামাজিক উপন্যাস
১৯১৬-এর উপন্যাস
বাংলা ভাষার উপন্যাস
রবীন্দ্রনাথ ঠাকুরের উপন্যাস
উপন্যাসে ব্যভিচার
বাংলা সাহিত্য
চলচ্চিত্রে গৃহীত ভারতীয় উপন্যাস
ভারতের পটভূমিতে উপন্যাস
বাংলা ভাষার ভারতীয় উপন্যাস
মিরো (কুস্তিগির)

মিরস্লাভ বার্নিয়াশেভ (; জন্ম: ডিসেম্বর ২৫, ১৯৮৪) হলেন একজন বুলগেরীয় পেশাদার কুস্তিগির, সাবেক ভারোত্তলনকারী এবং দাঁড় টানা খেলোয়াড়। তিনি বর্তমানে অল এলিট রেসলিং এর সাথে চুক্তিবদ্ধ রয়েছেন, যেখানে তিনি মিরো নামে কুস্তি করেন।

তিনি হচ্ছেন ২ বারের ডাব্লিউডাব্লিউই মার্কিন যুক্তরাষ্ট্র চ্যাম্পিয়ন, তিনি ২ বারে সর্বমোট ২৭৩ দিন উক্ত চ্যাম্পিয়নশিপটিতে রাজত্ব করেন। বার্নিয়াশেভ হচ্ছেন প্রথম বুলগেরীয় কুস্তিগির যিনি ডাব্লিউডাব্লিউইতে কুস্তি করেছেন।

তথ্যসূত্র

বহিঃসংযোগ

 
 
 

জীবিত ব্যক্তি
১৯৮৪-এ জন্ম
টুইচ স্ট্রিমার
পুরুষ ইউটিউবার
মার্কিন পুরুষ পেশাদার কুস্তিগির
প্রবাসী পেশাদার কুস্তিগির
এনডাব্লিউএ/ডাব্লিউসিডাব্লিউ/ডাব্লিউডাব্লিউই ইউনাইটেড স্টেটস হেভিওয়েট চ্যাম্পিয়ন
২১শ শতাব্দীর পেশাদার কুস্তিগির
ডাব্লিউডাব্লিউই কুস্তিগীর
রাজবন্দীর জবানবন্দী

রাজবন্দীর জবানবন্দী কাজী নজরুল ইসলাম লিখিত একটি প্রবন্ধ।
নজরূল সম্পাদিত অর্ধ-সাপ্তাহিক ধূমকেতু ১৯২৩ সালে ব্রিটিশ সরকার নিষিদ্ধ করে। সেই পত্রিকায় প্রকাশিত নজরুলের কবিতা আনন্দময়ীর আগমনে ও নিষিদ্ধ হয়। নজরুলকে জেলে আটক করে রাখার পর তার বক্তব্য জানতে চাইলে তিনি লিখিতভাবে আদালতে উপস্থাপন করেন চার পৃষ্ঠার বক্তব্য। তাই রাজবন্দীর জবানবন্দী নামে পরিচিত। ১৯২৩ সালের ৭ ই জানুয়ারি কলকাতার প্রেসিডেন্সি জেলে বসে তিনি এই চার পৃষ্ঠার জবানবন্দী রচনা করেন। পরে বিভিন্ন পত্র পত্রিকা যেমন, ধুমকেতু, প্রবর্তক, উপাসনা ইত্যাদি তে ১৯২৩ সালেই তা প্রকাশিত হয়।

উদ্ধৃতি 
এই জবানবন্দীতে নজরুল বলেছেন:

মূলভাব 
নজরুল সৃষ্টিকর্তাকে নিজের বিচারক হিসেবে ধরেছেন। জবানবন্দিতে সৃষ্টিকর্তার প্রতি অগাধ বিশ্বাস ও ভারতের স্বাধীনতার জন্য আকুতি ফুটে উঠেছে।

তথ্যসূত্র 

কাজী নজরুল ইসলাম
রুবাইয়াৎ-ই-ওমর খৈয়াম

রুবাইয়াৎ-ই-ওমর খৈয়াম ইরানের জীবনবাদী কবি ওমর খৈয়ামের রুবাই বা কবিতা অবলম্বনে এই অনুবাদগ্রন্থ রচনা করেন কাজী নজরুল ইসলাম। ১৯৫৯ সালের ডিসেম্বরে রুবাইয়াৎ-ই-ওমর খৈয়াম গ্রন্থাকারে প্রকাশিত হয়। সৈয়দ মুজতবা আলী এর ভূমিকা লেখেন। জীবনবাদী ওমর খৈয়াম নজরুলকে খুব আকর্ষিত করেছিলেন। এ অনুবাদে অত্যন্ত চমৎকার ভাষাভঙ্গি ব্যবহৃত হয়েছে। অন্যান্য অনুবাদকারের চেয়ে নজরুলের অনুবাদ অনুভূতির পরশে, যথাযত শব্দের পারিপাট্যে উজ্জ্বল।তিনি ইরানের।

তথ্যসূত্র 

১৮৫৯-এর বই
প্রাচ্যতত্ত্ব
রাজধানীর বুকে

রাজধানীর বুকে এহতেশাম পরিচালিত ১৯৬০ সালের বাংলাদেশী নাট্য চলচ্চিত্র। এতে অভিনয় করেছেন রহমান, শবনম, চিত্রা সিনহা, সুভাষ দত্ত, নার্গিস, গোলাম মুস্তাফা, ও আজিম। এই চলচ্চিত্রের মাধ্যমে চলচ্চিত্রে অভিষেক হয় শবনম, সুভাষ দত্ত, ও গোলাম মুস্তাফার।

চলচ্চিত্রটি ১৯৬০ সালের ২ সেপ্টেম্বর তৎকালীন পূর্ব পাকিস্তানে মুক্তি পায়।

কুশীলব
 রহমান - হাশেম
 শবনম
 চিত্রা সিনহা
 সুভাষ দত্ত - কেরামত আলী
 নার্গিস
 গোলাম মুস্তাফা - জমিদার
 আজিম

নির্মাণ

চরিত্রায়ণ
১৯৫৯ সালে এহতেশাম যখন এ দেশ তোমার আমার ছবি নির্মাণ করছিলেন তখন একটি নাচের দৃশ্যে কয়েকজন নৃত্যশিল্পী প্রয়োজন হয়। বুলবুল ললিতকলা একাডেমি থেকে যাওয়া নৃত্যশিল্পীর দলের মধ্যে ছিলেন শবনম। এহতেশাম তাকে ও রহমানকে প্রধান শিল্পী করে এই চলচ্চিত্র নির্মাণ করেন।

সঙ্গীত
রাজধানীর বুকে চলচ্চিত্রের সঙ্গীত পরিচালনা করেছেন রবিন ঘোষ ও ফেরদৌসী রহমান। গীত রচনা করেছেন কে জি মোস্তফা। গানে কণ্ঠ দিয়েছেন তালাত মাহমুদ। এই ছবির "তোমারে লেগেছে এত যে ভাল" গানটি বেশ জনপ্রিয়তা লাভ করে এবং এটি বাংলাদেশী চলচ্চিত্রের অন্যতম রোম্যান্টিক গানের একটি।

গানের তালিকা

আরও দেখুন
 ১৯৬০ সালের বাংলাদেশী চলচ্চিত্রের তালিকা

তথ্যসূত্র

বহিঃসংযোগ
 
 
 পাকফিল্মস.নেটে রাজধানীর বুকে

বাংলা ভাষার চলচ্চিত্র
১৯৬০-এর চলচ্চিত্র
১৯৬০-এর দশকের নাট্য চলচ্চিত্র
বাংলাদেশী চলচ্চিত্র
বাংলাদেশী নাট্য চলচ্চিত্র
পাকিস্তানি চলচ্চিত্র
পাকিস্তানি নাট্য চলচ্চিত্র
এহতেশাম পরিচালিত চলচ্চিত্র
রবীন ঘোষ সুরারোপিত চলচ্চিত্র
১৯৬০-এর দশকের বাংলা ভাষার চলচ্চিত্র
বাংলা ভাষার পাকিস্তানি চলচ্চিত্র
আসিয়া (চলচ্চিত্র)

আসিয়া ফতেহ লোহানী প্রযোজিত ও পরিচালিত ১৯৬০ সালের বাংলাদেশী নাট্য চলচ্চিত্র। নাজির আহমদের কাহিনী ও সংলাপে ছবিটির চিত্রনাট্য লিখেছেন ফতেহ লোহানী। ছবিটি পূর্বাণী চিত্রের ব্যানারে প্রযোজিত ও পাকিস্তান ফিল্ম ইনস্টিটিউটের ব্যানারে পরিবেশিত হয়। এতে নাম ভূমিকায় অভিনয় করেছেন সুমিতা দেবী এবং অন্যান্য ভূমিকায় অভিনয় করেছেন শহীদ, কাজী খালেক, ভবেশ মুখোপাধ্যায় ও মাধুরী চট্টোপাধ্যায়।

চলচ্চিত্রটি ১৯৬০ সালের ৪ এপ্রিল তৎকালীন পূর্ব পাকিস্তানে মুক্তি পায়। ছবিটি শ্রেষ্ঠ বাংলা চলচ্চিত্র হিসেবে তৎকালীন পাকিস্তান সরকার প্রদত্ত প্রেসিডেন্ট পুরস্কার লাভ করে।

কুশীলব 

 সুমিতা দেবী - আসিয়া
 রুবি - কিশোরী আসিয়া
 শহীদ - মসু মিয়া
 মুজাহিদুল ইসলাম সেলিম - কিশোর মসু
 কাজী খালেক - শিকদার সাহেব
 রণেন কুশারী - তাজুদ্দি
 ভবেশ মুখোপাধ্যায় - মনিরুদ্দি, আসিয়ার বাবা
 মাধুরী চট্টোপাধ্যায়
 সিতারা বেগম - আসিয়ার মা
 শিরীন বেগম - ভৈরবী
 মেসবাহ উদ্দিন
 সোনা মিয়া
 কানন
 শবনম - নৃত্যশিল্পী
 কামাল লোহানী - নৃত্যশিল্পী
 জ্যাকব - নৃত্যশিল্পী
 আলতামাস আহমেদ - নৃত্যশিল্পী
 আনোয়ার - নৃত্যশিল্পী

নির্মাণ 
তৎকালীন শিল্পমন্ত্রী শেখ মুজিবুর রহমান ১৯৫৭ সালের ৩ এপ্রিল আইন পরিষদে পূর্ব পাকিস্তান চলচ্চিত্র উন্নয়ন বিল উত্থাপন করেন। এই বিল অনুমোদিত হলে ১৯৫৯ সালে পূর্ব পাকিস্তান চলচ্চিত্র উন্নয়ন সংস্থা প্রতিষ্ঠিত হয়। পূর্ব পাকিস্তান চলচ্চিত্র উন্নয়ন সংস্থা থেকে প্রথম যে চারটি চলচ্চিত্র নির্মাণের কাজ শুরু হয় এটি তাদের একটি। পরিচালক ফতেহ লোহানী আসিয়ার পাশাপাশি আকাশ আর মাটি চলচ্চিত্রের কাজ শুরু করেন। আকাশ আর মাটি ছবিটি মুক্তি পায় ১৯৫৯ সালে এবং আসিয়া মুক্তি পায় দেড় বছর পর ১৯৬০ সালে।

সঙ্গীত 
আসিয়া চলচ্চিত্রের সুরারোপ করেছেন আব্বাসউদ্দীন আহমদ এবং সঙ্গীত পরিচালনা করেছেন সমর দাস ও আব্দুল আহাদ। গানে কণ্ঠ দিয়েছেন ফেরদৌসী রহমান, মাহবুবা রহমান, হুসনা বানু খানম, মুস্তাফা জামান আব্বাসী, রওশন আরা, শামসুন্নাহার করিম। এছাড়া জারিগানে কণ্ঠ দিয়েছেন আব্দুল হালিম ও হাজেরা বিবি।

পুরস্কার 
প্রেসিডেন্ট পুরস্কার
 বিজয়ী: শ্রেষ্ঠ বাংলা চলচ্চিত্র - আসিয়া

আরও দেখুন 
 ১৯৬০ সালের বাংলাদেশী চলচ্চিত্রের তালিকা

তথ্যসূত্র

বহিঃসংযোগ 
 
 

বাংলা ভাষার চলচ্চিত্র
১৯৬০-এর চলচ্চিত্র
১৯৬০-এর দশকের নাট্য চলচ্চিত্র
বাংলাদেশী চলচ্চিত্র
বাংলাদেশী সাদাকালো চলচ্চিত্র
পাকিস্তানি চলচ্চিত্র
পাকিস্তানি নাট্য চলচ্চিত্র
পাকিস্তানি সাদাকালো চলচ্চিত্র
ফতেহ লোহানী পরিচালিত চলচ্চিত্র
আব্বাসউদ্দীন আহমদ সুরারোপিত চলচ্চিত্র
১৯৬০-এর দশকের বাংলা ভাষার চলচ্চিত্র
বাংলা ভাষার পাকিস্তানি চলচ্চিত্র
বাংলাদেশী নাট্য চলচ্চিত্র
কেভিন ওয়েন্স

কেভিন স্টিন (জন্ম: মে ৭, ১৯৮৪) হলেন একজন কানাডীয় পেশাদার কুস্তিগির। যিনি বর্তমানে ডাব্লিউডাব্লিউইর সাথে সংযুক্ত রয়েছেন এবং ডাব্লিউডাব্লিউই স্ম্যাকডাউন ব্র্যান্ডে কেভিন ওয়েন্স নামে কুস্তি করেন।

ওয়েন্স ২০০০ সালে মাত্র ১৬ বছর বয়সে পেশাদার কুস্তিতে অভিষেক করেন, তিনি তার জন্মদিনে প্রথম পেশাদার কুস্তি খেলা খেলেন। ২০১৪ সালের শেষার্ধে ডাব্লিউডাব্লিউইর সাথে সংযুক্ত হবার পূর্বে, ২০০৭ সাল হতে তার জন্ম নাম কেভিন স্টিন নামে তিনি রিং অফ অনারে (আরওএইচ) কুস্তি করেছেন। সেখানে তিনি আরওএইচ ওয়ার্ল্ড চ্যাম্পিয়নশিপ এবং আরওএইচ ওয়ার্ল্ড ট্যাগ টিম চ্যাম্পিয়নশিপ জয়লাভ করেছেন। এছাড়াও স্টিন ১ বছর ধরে স্বাধীন সার্কিটে বেশ কয়েকটি প্রমোশনে কুস্তি করছেন, যার মধ্যে উল্লেখযোগ্য হলো: প্রো রেসলিং গেরিলা (পিডাব্লিউজি)। সেখানে তিনি রেকর্ড ৩ বারের পিডাব্লিউজি ওয়ার্ল্ড চ্যাম্পিয়ন। একই সাথে তিনি ৩ বার পিডাব্লিউজি ওয়ার্ল্ড ট্যাগ টিম চ্যাম্পিয়নশিপ জয়লাভ করেছেন। স্টিন ইন্টারন্যাশনাল রেসলিং সিন্ডিকেটেও (আইডাব্লিউএস) কুস্তি করেছেন, সেখানে তিনি ৩ বার আইডাব্লিউএস ওয়ার্ল্ড হেভিওয়েট চ্যাম্পিয়নশিপ জয়লাভ করেছেন। এছাড়াও স্টিন অল আমেরিকান রেসলিংতে (এএডাব্লিউ) এএডাব্লিউ হেভিওয়েট চ্যাম্পিয়নশিপ এবং কমব্যাট জোন রেসলিংতে (সিজেডডাব্লিউ) সিজেডডাব্লিউ আয়রন ম্যান চ্যাম্পিয়নশিপ জয়লাভ করেছেন।

ওয়েন্স ডাব্লিউডাব্লিউইর প্রধান রোস্টারে প্রবেশ করার পূর্বে, তিনি ডাব্লিউডাব্লিউইর উন্নয়নমূলক ব্রান্ড ডাব্লিউডাব্লিউই এনএক্সটিতে কুস্তি করেছেন। সেখানে তিনি ১ বার এনএক্সটি চ্যাম্পিয়নশিপ জয়লাভ করেন। প্রধান রোস্টারে প্রবেশ করার পর, তিনি ২ বার ডাব্লিউডাব্লিউই আন্তঃমহাদেশীয় চ্যাম্পিয়নশিপ, ২ বার ডাব্লিউডাব্লিউই মার্কিন যুক্তরাষ্ট্র চ্যাম্পিয়নশিপ এবং ডাব্লিউডাব্লিউই ইউনিভার্সাল চ্যাম্পিয়নশিপ জয়লাভ করেছেন।

তথ্যসূত্র

বহিঃসংযোগ

 
 
 রিং অফ অনার প্রোফাইলে কেভিন স্টিন
 

জীবিত ব্যক্তি
১৯৮৪-এ জন্ম
এনএক্সটি চ্যাম্পিয়ন
ডাব্লিউডাব্লিউএফ/ডাব্লিউডাব্লিউই ইন্টারকন্টিনেন্টাল চ্যাম্পিয়ন
এনডাব্লিউএ/ডাব্লিউসিডাব্লিউ/ডাব্লিউডাব্লিউই ইউনাইটেড স্টেটস হেভিওয়েট চ্যাম্পিয়ন
২১শ শতাব্দীর পেশাদার কুস্তিগির
পেশাদার কুস্তি ঘোষক
ডাব্লিউডাব্লিউইর গ্র্যান্ড স্ল্যাম চ্যাম্পিয়ন
ডাব্লিউডাব্লিউই স্ম্যাকডাউন ট্যাগ টিম চ্যাম্পিয়ন
ডাব্লিউডাব্লিউই ইউনিভার্সাল চ্যাম্পিয়ন
২১শ শতাব্দীর কানাডীয় পেশাদার কুস্তিগির
বিশ্ব থিয়েটার দিবস

বিশ্ব থিয়েটার দিবস () প্রতিবছর ২৭ মার্চ পালিত হয়। আন্তর্জাতিক নাট্য প্রতিষ্ঠানের দ্বারা ১৯৬১ সালে সর্বপ্ৰথম এই দিবসটির প্রচলন শুরু হয়েছিল।

প্রবর্তন
আন্তর্জাতিক থিয়েটার ইন্সটিটিউট (আইটিই) কর্তৃক ১৯৬১ সালে বিশ্ব থিয়েটার দিবসের প্রবর্তন হয়।  প্রতিবছর ২৭ মার্চ আইটিই কেন্দ্রসমূহ এবং আন্তর্জাতিক থিয়েটার কমিটি দিবসটি পালন করে। দিবসটি উদ্‌যাপন করতে বিভিন্ন জাতীয় এবং আন্তর্জাতিক মঞ্চনাটক অনুষ্ঠান প্রদর্শিত হয়। এর মধ্যে সবথেকে উল্লেখযোগ্য একটি বিষয় হচ্ছে- এই দিবস উদ্‌যাপন লক্ষ্যে আন্তর্জাতিক থিয়েটার ইন্সটিটিউটে একজন তারকা মঞ্চনাটকের মাধ্যমে, আইটিইর শান্তির সংস্কৃতি বিষয়ক এক বিশেষ বাৰ্তা প্রেরণ করে। প্ৰথম বিশ্ব থিয়েটার দিবসের আন্তর্জাতিক বাৰ্তা ১৯৬২ সালে ফ্রান্সের জিন কোকটিয়াও লিখেছিলেন। প্ৰথমে হেলসিঙ্কি এবং তারপর ভিয়েনায় ১৯৬১ সালের জুন মাসে অনুষ্ঠিত আইটিইর নবম আলোচনাসভায় আন্তর্জাতিক থিয়েটার ইন্সটিটিউটের ফিনিশ কেন্দ্রের পক্ষে অধ্যক্ষ আর্ভি কিভিমায় বিশ্ব থিয়েটার দিবস উদ্‌যাপনের প্রস্তাব দেন। স্ক্যান্ডিনেভিয়ান কেন্দ্রসমূহে এটাকে সমৰ্থন দেওয়ার পরই দিবসটির বিশ্বব্যাপী প্রচলন শুরু হয়।

আরও দেখুন
 মঞ্চনাটক

তথ্যসূত্র

বহিঃসংযোগ
 
 আন্তর্জাতিক থিয়েটার ইন্সটিটিউটে বিশ্ব থিয়েটার দিবস

মার্চ উদ্‌যাপন
১৯৬১-এ প্রতিষ্ঠিত পুনরাবৃত্ত ঘটনা
কোন্ডাপল্লী সীতারামাইয়া

কোন্ডাপল্লী সীতারামাইয়া (? - ১২ এপ্রিল, ২০০২) একজন ভারতের মাওবাদী কমিউনিস্ট নেতা। ইনি সিপিআই (এম এল) (জনযুদ্ধ) গোষ্ঠীর প্রতিষ্ঠাতা ও প্রবীণ নেতা ছিলেন।

প্রারম্ভিক জীবন 
কোন্ডাপল্লী অন্ধ্রপ্রদেশ রাজ্যের কৃষ্ণা জেলার লিংগাভরম গ্রামে এক ধনী পরিবারে জন্মগ্রহণ করেছিলেন। তিনি জোন্নাপুডু গ্রামে বেড়ে ওঠেন। ছাত্রাবস্থাতে কমিউনিস্ট রাজনীতিতে যোগ দেন তিনি।

রাজনীতি 
ভারতের কমিউনিস্ট পার্টিতে যোগ দেওয়ার পরে তিনি কৃষ্ণা জেলা কমিটির সম্পাদক হন। তেলেঙ্গানা বিদ্রোহে তার ইউনিট অংশ নেয়। ১৯৬৪ সালে পার্টি বিভক্ত হলে তিনি ভারতের কমিউনিস্ট পার্টি (মার্ক্সবাদী) দলে যোগ দেননি। রাজনীতি থেকে সাময়িকভাবে নিজেকে সরিয়ে নিয়ে শিক্ষকতা কর‍তে থাকেন। ওয়ারঙ্গলের সেন্ট গ্যাব্রিয়েল বিদ্যালয়ে হিন্দির শিক্ষক হিসেবে কাজ করতে করতে তার বন্ধুত্ব হয় কে.জি. সত্যমুর্থির সাথে। তারা দুজনে ভারতের নকশাল আন্দোলনের প্রধান দল কমিউনিস্ট পার্টি (মার্ক্সবাদী - লেনিনবাদী) তে যোগ দেন। অবিভক্ত সিপিআই (এম-এল) দলের অন্ধ্র রাজ্য কমিটির সদস্য ছিলেন তিনি। পরবর্তী সময়ে এই দল বহুধাবিভক্ত হয়ে যায়। সীতারামাইয়া সেন্ট্রাল অর্গানাইজিং কমিটি, সিপিআই (এম-এল) দলে যুক্ত হন ১৯৭২ সালে। ১৯৭৪ সালে নবগঠিত রাজ্য কমিটির অন্যতম সদস্য হন তিনি। ১৯৭৭ সালের ২৬ এপ্রিল পুলিশ তাকে নাগপুর থেকে গ্রেপ্তার করে। অভিযোগ তার গাড়িতে অস্ত্র মজুত ছিল। জামিনে মুক্তি পেয়ে তিনি পূনরায় আত্মগোপন করেন। ১৯৭৭ সালে সেন্ট্রাল অর্গানাইজিং কমিটি ভেঙে বেরিয়ে আসেন ও ১৯৮০ সালের ২২ এপ্রিল নতুন দল সিপিয়াই এল এল (জনযুদ্ধ) এর প্রতিষ্ঠা করেন সীতারামাইয়া। ১৯৮২ সালে হায়দ্রাবাদের বেগমপেট রেলওয়ে স্টেশন থেকে পুলিশ তাকে আবার গ্রেপ্তার করে। ওসমানিয়া হসপিটালের জেল কয়েদী বিভাগ থেকে ১৯৮৪ সালের ৪ জানুয়ারি আবার পলায়ন করেন তিনি। এর পরে পার্টির ভেতরে গণ লাইন নিয়ে অন্তর্দন্দ্ব শুরু হয়। কেজি সত্যমুর্থি, সত্যনারায়ণ রেড্ডি ও সীতারামাইয়ার মতবিরোধ হয়। দলের মাওপন্থী লাইন ও দেং জিয়াওপিং লাইনের বিরোধে সীতারামাইয়া ১৯৯১ সালে বহিষ্কৃত হন। ১৯৯৩ সালে নিজের গ্রামের বাড়ি থেকে আবার পুলিশ তাকে ধরে। কিছুকাল জেলবন্দী থাকার পর শারীরিক অসুস্থতা ও বয়েসের কারণে মুক্তি পান কোন্ডাপল্লী সীতারামাইয়া। পার্টির প্রধান নেতা হিসেবে উঠে আসেন মুপ্পালা লক্ষ্মণ রাও।

শেষ জীবন 
শেষ জীবনে সীতারামাইয়া রাজনীতি থেকে নিজেকে সরিয়ে রেখেছিলেন। তিনি পার্কিসন্স রোগে আক্রান্ত হন। ২০০২ সালের ১২ এপ্রিল নিজের নাতনীর বাড়িতে ৮৭ বছর বয়েসে মারা যান এই প্রবীণ মাওবাদী বিপ্লবী। মৃত্যুকালে রেখে যান তার স্ত্রী কোটেশ্বরাম্মা ও দুই নাতনি কে। তার শেষকৃত্যে অল্প কিছু মানুষ উপস্থিত ছিলেন বলে সংবাদ বিজ্ঞপ্তিতে প্রচার হয়।

তথ্যসূত্র 

১৯১৫-এ জন্ম
২০০২-এ মৃত্যু
নকশালপন্থী-মাওবাদী বিদ্রোহ
সংশোধনবাদ বিরোধী
ভারতীয় সাম্যবাদী
ভারতীয় গেরিলা
ভারতের কমিউনিস্ট পার্টির (মাওবাদী) রাজনীতিবিদ
মাওবাদী
১৯১৪-এ জন্ম
পারকিনসন রোগে মৃত্যু
কৃষ্ণা জেলার ব্যক্তি
কার্ল ফন অসিয়েত্‌স্কি

কার্ল ফন অসিয়েত্‌স্কি জার্মান নোবেল বিজয়ী সাংবাদিক ও লেখক ছিলেন। সাংবাদিক ও সমালোচক হিসেবে তার খ্যাতি ছিল । হিটলারের জার্মানি কীভাবে ভার্সাই চুক্তি লঙ্ঘন করে পুনরায় সৈন্যসজ্জা শুরু করছে ও বিমান বাহিনী তৈরী করছে তা তিনি একটি রিপোর্টে সারা বিশ্বের কাছে প্রকাশ করে দেন । পরিণামে অবিলম্বে তিনি কারারুদ্ধ হন ১৯৩১ সালে।তার বিরুদ্ধে উচ্চ পর্যায়ের দেশদ্রোহের মামলা শুরু হয় । কারারুদ্ধ অবস্থাতেই তিনি ১৯৩৫ সালে শান্তিতে নোবেল পুরস্কার পান। তিনি প্রথম ব্যক্তি যিনি কারারুদ্ধ অবস্থাতে নোবেল পান ও কারারুদ্ধ অবস্থাতেই মারা যান ।

তথ্যসূত্র

বহিঃসংযোগ

 নোবেল জীবনী  
 1935 নোবেল শান্তি পুরস্কার উপস্থাপনা বক্তৃতা 
 
 

নোবেল শান্তি পুরস্কার বিজয়ী
১৮৮৯-এ জন্ম
১৯৩৮-এ মৃত্যু
জার্মান নোবেল বিজয়ী
নোবেল শান্তি পুরস্কার বিজয়ী পুরুষ
জার্মান লুথারান
লুথারান শান্তিবাদী
বারীণ মজুমদার

'পণ্ডিত' বারীণ মজুমদার (২৫ ফেব্রুয়ারি ১৯২১ - ৩ অক্টোবর ২০০১) ছিলেন একজন বাংলাদেশি সঙ্গীত-অধ্যক্ষ, রাগসঙ্গীত বিশারদ ও উচ্চাঙ্গ সঙ্গীতশিল্পী। তাঁকে আখ্যায়িত করা হয় আগ্রা ও রঙ্গিলা ঘরানার যোগ্য উত্তরসাধক হিসেবে। সঙ্গীতে অবদানের জন্য বাংলাদেশ সরকার তাঁকে ১৯৮৩ সালে একুশে পদক এবং ২০০২ সালে মরণোত্তর স্বাধীনতা পুরস্কারে ভূষিত করে। তিনি রাধানগর মজুমদার একাডেমী (স্কুল এন্ড কলেজ) পাবনা থেকে মাধ্যমিক পাস করেন

প্রারম্ভিক জীবন
বারীণ মজুমদার ১৯২১ সালের ১৫ ফেব্রুয়ারি ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) পাবনা জেলার রাধানগরে এক জমিদার পরিবারে জন্মগ্রহণ করেন। তাঁর পিতা নিশেন্দ্রনাথ মজুমদার ছিলেন একজন সঙ্গীতশিল্পী ও নাট্যকার; মাতা মণিমালা মজুমদার সেতার বাজাতেন।

ব্যক্তিগত জীবন
বারীণ মজুমদার ইলা মজুমদারের সাথে গাঁটছড়া বাঁধেন। ইলা একজন উচ্চাঙ্গ সঙ্গীতশিল্পী ছিলেন। তাদের দুই সন্তান। বড় পুত্র পার্থ প্রতীম মজুমদার লব্ধপ্রতিষ্ঠ একজন মূকাভিনয় শিল্পী। কনিষ্ঠ পুত্র বাপ্পা মজুমদারও একজন সঙ্গীতশিল্পী ও সঙ্গীত পরিচালক।

মৃত্যু
বারীণ মজুমদার ২০০১ সালের ৩ অক্টোবর বাংলাদেশের ঢাকার হলিফ্যামিলি হাসপাতালে মৃত্যুবরণ করেন।

সম্মাননা
 সঙ্গীতে অবদানের জন্য তমঘা-ই-ইমতিয়াজ়, ১৯৭০
 সঙ্গীতে অবদানের জন্য একুশে পদক, ১৯৮৩
 বরেন্দ্র একাডেমির সংবর্ধনা, ১৯৮৩
 কাজী মাহবুবউল্লাহ জনকল্যাণ ট্রাস্ট পুরস্কার, ১৯৮৮
 সিধু ভাই স্মৃতি পুরস্কার, ১৯৯০
 বাংলাদেশ শিল্পকলা একাডেমি থেকে গুণিজন সম্মাননা, ১৯৯১
 জাতীয় রবীন্দ্রসঙ্গীত সম্মিলন পরিষদ থেকে রবীন্দ্র পদক, ১৯৯৩
 বেতার টেলিভিশন শিল্পী সংসদ থেকে শিল্পী শ্রেষ্ঠ খেতাব, ১৯৯৫
 বাংলা একাডেমি ফেলোশিপ, ১৯৯৭
 জনকণ্ঠ গুণিজন সম্মাননা পদক, ১৯৯৮

এদেশের সঙ্গীতে অসাধারণ অবদানের জন্য ২০০২ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাঁকে।

আরও দেখুন 
 সংস্কৃতিতে স্বাধীনতা পুরস্কার বিজয়ীদের তালিকা।

তথ্যসূত্র

বহিঃসংযোগ 
 বাংলাপিডিয়ায় পণ্ডিত বারীণ মজুমদার - বাংলাপিডিয়া হতে সংকলিত নিবন্ধ।

১৯২১-এ জন্ম
২০০১-এ মৃত্যু
বাংলাদেশী পুরুষ সঙ্গীতজ্ঞ
বাংলা একাডেমির সম্মানিত ফেলো
শিল্পকলায় একুশে পদক বিজয়ী
সংস্কৃতিতে স্বাধীনতা পুরস্কার বিজয়ী
পাবনা জেলার ব্যক্তি
বাঙালি হিন্দু
বাংলাদেশী হিন্দু
২০০০-এ মৃত্যু
তমঘা-ই-ইমতিয়াজ প্রাপক
রাধানগর মজুমদার একাডেমী স্কুল এন্ড কলেজ, পাবনার প্রাক্তন শিক্ষার্থী
আমার এমপি

আমার এমপি  ২০১৭ সালে প্রতিষ্ঠিত একটি স্বেচ্ছাসেবী সামাজিক সংস্থা। যা সংসদ সদস্যদের মাঝে জবাবদিহিতা, স্বচ্ছতা ও নিরপেক্ষতা নিশ্চিত করতে বাংলাদেশের সংসদ সদস্যদের এবং ভোটারের সঙ্গে যোগাযোগ স্থাপনে গঠিত হয়েছে। ইতোমধ্যে ইউরোপ বিজনেস এঞ্জেলেস (ইএবিএ) ইউএন, ভারতের ডিজিটাল ফাউন্ডেশন এমপাওয়ারমেন্ট ইন্ডিয়ার (ডিএফই) এম বিলিয়ন্থ এওয়ার্ড দক্ষিণ এশিয়ার শ্রেষ্ঠ ডিজিটাল পুরস্কারসহ অনেকগুলো আন্তর্জাতিক পুরস্কার জিতেছে সংস্থাটি।

ইতিহাস 
বাংলাদেশের জাতীয় সংসদ সদস্যবৃন্দের মধ্যে স্বচ্ছতা ও জবাবদিহিতাকে উপজীব্য করে ২০১৭ সালের ১৪ ফেব্রুয়ারি আমার এমপি স্বেচ্ছাসেবী সংস্থাটি দাপ্তরিকভাবে অনুমোদন লাভ করে এবং এর যাত্রা শুরু হয়। পরবর্তীতে ১৬ই জানুয়ারি ২০১৮ তারিখে তথ্য ও যোগাযোগ প্রযুক্তি মন্ত্রণালয়ের মিলনায়তনে জুনাইদ আহমেদ পলক সংস্থাটির আনুষ্ঠানিক উদ্বোধন করেন।
এবং চট্টগ্রাম-৮ সংসদীয় আসনের সাংসদ মইন উদ্দীন খান বাদল ভিডিও মাধ্যমে প্রথম সাংসদ হিসেবে প্রশ্নোত্তর প্রদান করেন। সিলেট সিটি কর্পোরেশনের মেয়র ও বিএনপি নির্বাহী আরিফুল হক চৌধুরীর দুর্নীতির অভিযোগের ভিত্তিতে তার বিরুদ্ধে মানব বন্ধন করে।

পুরস্কার ও সম্মাননা 
 ২০১৭ সালের ২০ ডিসেম্বরে ইউরোপ বিজনেস এঞ্জেলেস (ইএবিএ) ইউএন হতে আমার এমপির "শ্রেষ্ঠ আঞ্চলিক এন্টারপ্রাইজ" হিসাবে মনোনীত করেছে।
 ৪ আগস্ট ২০১৭ সালে, ভারতের ডিজিটাল ফাউন্ডেশন এমপাওয়ারমেন্ট ইন্ডিয়ার (ডিএফই) এম বিলিয়ন্থ এওয়ার্ড দক্ষিণ এশিয়ার শ্রেষ্ঠ ডিজিটাল অ্যাওয়ার্ড পেয়েছে স্বেচ্ছাসেবী সংস্থা ‘আমার এমপি ডটকম’।
 আমার এমপি’র প্রজেক্টটি “ওপেন পার্লামেন্ট থ্রু ডিজিটাল এনগেজমেন্ট” শিরোনামে জাতিসংঘের ইন্টারন্যাশনাল টেলিকমিউনিকেশন ইউনিয়ন এর উইসিস ২০১৮ পুরস্কারের জন্য প্রাথমিকভাবে মনোনীত হয়।

তথ্যসূত্র

বহিঃসংযোগ 

 
 
 

বাংলাদেশ ভিত্তিক দাতব্য সংস্থা
বাংলাদেশ ভিত্তিক অলাভজনক সংগঠন
২০১৭-এ বাংলাদেশে প্রতিষ্ঠিত